अगर मैं तुम्हारी जगह होती तो मुझ पर नज़र रखती।
कॉलिन ओ'सलिवन के उपन्यास पर आधारित
सनी
तो?
यह आपके तकिए के नीचे था?
हाँ। उस नोट के साथ।
जिसमें हमें यहाँ आने से मना किया गया था।
निर्देशों का इंतज़ार करो। पुलिस के पास मत जाना।
आपने हमारे पास आकर सही किया।
यह बस थोड़ा अजीब है।
आम तौर पर वे आम नागरिकों को निशाना नहीं बनाते हैं।
क्या आप अपनी दोस्त की कोई तस्वीर लाई हैं?
मेरे… मेरे पास कोई तस्वीर नहीं है।
ऐसी सूरत में, उसके हुलिए से काम चल जाएगा।
क्या आप थोड़ा इधर खिसक सकती हैं?
मुझे सनी-सान के बारे में बताइए।
क़द, शारीरिक गठन, आँखों का रंग।
यह मेरे लिए मुश्किल है।
सनी लगभग डेढ़ मीटर लम्बी है।
उसका रंग ज़्यादातर सफ़ेद है और आँखें बड़ी हैं।
बढ़िया, ठीक है।
और सनी-सान की उम्र क्या है?
हे भगवान।
मुझे माफ़ कर देना।
क्या? मिक्सी।
मुझे माफ़ कर दो। मिक्सी बोल रही हूँ।
- माफ़ करना। - तुम मज़ाक़ कर रही हो?
वाह। क्या मैं उसके लापता होने की भी रिपोर्ट लिखवा सकती हूँ?
वह हॉल में हैं।
कमाल कर दिया, डिटेक्टिव।
शुक्रिया।
तो।
आप मुझे सनी-सान की उम्र बता रही थीं।
मुझे नहीं पता।
आपको अपनी दोस्त की उम्र नहीं पता?
अच्छा, ठीक है।
मेरे ख़याल से वह ईमाटेक का सबसे नया मॉडल है। वह मेरे पास लगभग एक महीने से है।
- सनी एक होमबॉट है? - हाँ। यह मैंने आते ही यहाँ बैठे लोगों को बता दिया था।
होमबॉट को ढूँढना मेरा काम नहीं है।
नहीं, नहीं, नहीं। लेकिन यह मामला सिर्फ़ होमबॉट का नहीं है।
याकूज़ा के लोग मेरे घर में चोरी से घुसे थे।
मेरा बेटा और मेरे पति होकाइडो जाने वाली एक फ़्लाइट पर सवार थे,
जिसे शायद मेरे पति को मर… मरवाने के लिए क्रैश करवा दिया गया।
क्या आपके पति किसी आपराधिक संगठन में हैं?
मेरी जानकारी में तो नहीं।
फिर वे ऐसा क्यों करेंगे?
वे जानवर हैं!
मतलब, आपकी गर्दन भी तो ऐसे ही लोगों ने तोड़ी होगी ना?
घर में होने वाली 80 प्रतिशत दुर्घटनाएँ बाथरूम में होती हैं।
ठीक है, अगर आप बस मेरी दोस्त के वापस आने का इंतज़ार कर सकें,
क्योंकि वह इसे समझाने में मेरी मदद कर…
होमबॉट का खोना बहुत सामान्य बात है।
शर्मिंदा होने की ज़रूरत नहीं है।
कह भी कौन रहा है, जो पेशाब तक करने में ख़ुद को चोट लगवा लेता है?
अपने स्थानीय कोबान के खोया-पाया विभाग में चेक कीजिए।
छातों के बाद सबसे ज़्यादा गुम होने वाली चीज़ होमबॉट है।
बहुत-बहुत शुक्रिया।
कोई बात नहीं।
अपने दरवाज़ों और खिड़कियों पर हमेशा ताला लगाएँ
मैं ताकेमारो हूँ।
प्लीज़ "मांजू" का लुत्फ़ उठाएँ।
प्लीज़ एक "मांजू" लीजिए। बहुत स्वादिष्ट है।
- किसका फ़ोन था? - भगवान, सूज़ी।
सब ठीक है?
बहुत ज़रूरी काम लग रहा था।
इचिरो का पेट ख़राब हो गया है।
यह कमबख़्त इचिरो कौन है?
क्योटो का लुत्फ़ उठाएँ।
दूसरा वाला बार असिस्टेंट।
शायद उसने किसी माहजोंग जॉइंट पर घोंघे खाए थे। मतलब, ऐसा भी कोई करता है भला?
लेकिन मालूम होता है हालत काफ़ी ख़राब है और मतलब,
उन्हें शरीर में पानी की कमी होने की चिंता है और…
हम तुम्हारे दोस्त की आँतों की बातें क्यों कर रहे हैं?
- बहुत स्वादिष्ट है! - वह मेरा कोई दोस्त नहीं है।
मिक्सी!
ओचिबा "जापान की सर्वश्रेष्ठ बार" जैसी किसी चीज़ का हिस्सा बनने वाली है
और फ़ोटो शूट के लिए सिट्रस तैयार करने में इचिरो को मदद करनी थी।
तो तुम्हें अभी जाना होगा?
यह एक बहुत बड़ा मौक़ा है।
हाँ। वाह। बधाई हो।
तो उस बंदे ने क्या कहा?
कि मुझे जाकर खोया-पाया विभाग में देखना चाहिए।
प्लीज़ "मांजू" का लुत्फ़ उठाएँ। बहुत स्वादिष्ट है!
ओह, भाड़ में जाओ, हम्प्टी डम्प्टी।
भगवान, हद है यार।
तो, फिर तुम क्या करना चाहती हो?
तुम मेरे घर में आराम से रह सकती हो। नहाने का अच्छा इंतज़ाम है।
बहुत स्वादिष्ट है!
दफ़ा हो जाओ!
सुनने में अच्छा लग रहा है,
लेकिन इस वक़्त तुम्हारे टब में अपना क़त्ल करवाने का मेरा मूड नहीं है।
प्लीज़, क्योटो "मांजू" लीजिए। आपके लिए!
अच्छा, ठीक है! हद ही हो गई!
यह क्या है?
हे भगवान।
अगर अब से तुमने निर्देशों का पालन नहीं किया,
तो तुम्हें हर घंटे तब तक सनी का एक टुकड़ा मिलता रहेगा, जब तक सनी ख़त्म नहीं हो जाती।
- भगवान। - हाँ।
प्लीज़ 15 मिनट में मिज़ोनोफ़ुची के सब्ज़ियों के स्टैंड पर पहुँच जाओ।
कितनी ख़ुशनसीब हो! तुम्हें इतनी सारी सनी मिल गई!
रुको! ज़रा रुक जाओ!
तुमने उस गोले की बात नहीं सुनी?
मुझे 15 मिनट में वहाँ पहुँचना है और पैदल वहाँ पहुँचने में कम से कम 20 मिनट लगते हैं।
ठीक है, लेकिन सूज़ी, सुनो भी। यह पागलपन है। वह सिर्फ़ एक होमबॉट है।
नहीं! असल में वह सिर्फ़ एक होमबॉट नहीं है, ठीक है?
सनी के पास मासा की यादें हैं
और वही एक रास्ता है जिससे मैं पता लगा सकती हूँ कि मेरे परिवार के साथ आख़िर हुआ क्या था।
इस समय मेरे पास उसके अलावा कोई नहीं है।
वैसे भी तुम मुझे रोकने की कोशिश क्यों कर रही हो?
क्योंकि उन लोगों ने अभी-अभी तुम्हें रोबॉट का एक टुकड़ा खिलाने की कोशिश की।
तो क्या करना चाहिए, मिक्सी?
जो याकूज़ा के लोग चाहते हैं, मुझे वह करना चाहिए या नहीं?
- तुम क्या कह रही हो? - मैं नहीं…
शायद… शायद सनी सही कहती है। शायद तुम पर भरोसा नहीं किया जा सकता।
मैं बस तुम्हें किसी भी अनहोनी से सुरक्षित रखना चाहती हूँ।
लेकिन पता है, मुझे फ़र्क़ नहीं पड़ता कि मेरे साथ क्या होगा। ठीक है?
यह मेरी समस्या है।
तो तुम मेरे पीछे आना बंद करो और जाकर अपनी तस्वीर खिंचवाओ।
ओह, नहीं!
क्या तुम्हारे पास सनी है? नहीं, रुको! नहीं!
अपने हाथ… हटाओ…
हद है।
तुम आख़िर हो कौन?
क्या चाहते हो तुम?
प्लीज़!
हद है, यार।
ईमाटेक
एरर दो और एरर के बाद लॉक हो जाएगा
कमीनी औरत!
हैलो, सूज़ी-सान।
तुमसे मिलकर अच्छा लगा।
तुम ठीक हो ना?
लगता है बहुत दर्द में हो।
मुझे बताओ सनी कहाँ है?
सनी ठीक है।
वैसे, मुझे यह नाम बहुत पसंद आया।
किसने रखा था?
तुमने?
या तुम्हारे पति ने?
इतना आशावादी कौन है?
तुम भाड़ में जाओ!
तो तुम्हारे पति ने रखा था।
लेकिन,
लगता है थोड़ी आशावादी तो तुम भी हो,
यहाँ इस तरह से जो आ गईं।
सिर घूम गया।
मासाहीको साकामोटो
तुमने सोचा मेरे चेहरे से मासा का कंप्यूटर खुल जाएगा।
पहले तो यह दरवाज़े खोल चुका है।
इसीलिए मैंने अपने लोगों से तुम्हें फ़ोन करवाया था।
लेकिन इससे भी ज़्यादा दिलचस्प सवाल यह है कि…
तुम वहाँ क्यों आईं?
तुम्हें ज़रूर बॉट्स बहुत ज़्यादा पसंद हैं।
मुझे होमबॉट्स से नफ़रत है।
सच में?
और फिर भी तुमने एक रोबॉट बनाने वाले से शादी कर ली?
मुझे फ़ोर-सर्कल-फ़ाइव के बारे में पता है।
पाँच अप्रैल?
मेरी दादी का जन्मदिन।
नहीं, कमीनी।
मेरा परिवार फ़्लाइट 405 पर सवार था।
मुझे पता है तुमने क्या किया।
मुझे पता है तुमने उन्हें मार डाला।
और जब तक तुम यह नहीं बतातीं कि तुमने ऐसा क्यों किया, मैं कुछ नहीं करूँगी।
मैं तुम्हारी मदद ज़रूर करना चाहूँगी, सूज़ी,
लेकिन मुझे तुम्हारे परिवार की फ़्लाइट के बारे में बस उतना ही पता है,
जितना मैंने ख़बरों में देखा था।
कि वह एक भयानक दुर्घटना थी।
नहीं। वे जानते हैं कि यह तुमने किया था।
और "वे" कौन हैं?
वह डिटेक्टिव तो नहीं है जिससे तुम आज सुबह मिलने गई थीं।
तुम्हारा मतलब शायद जीवन बीमा एजेंसी से है?
हालाँकि हम सब जानते हैं कि वे लोग पैसे देने से बचने के लिए
कुछ भी कर सकते हैं।
है ना?
या,
यह "वे" वही होमबॉट है जिससे तुम नफ़रत करती हो,
लेकिन जो सोता तुम्हारे बिस्तर में है?
तुम मासा के अंतिम संस्कार पर क्यों आई थीं?
तुम्हें चाहे उसका काम पसंद ना हो,
मैं उसके काम की प्रशंसक थी।
वह एक दूरदर्शी व्यक्ति था।
तुम्हें उससे परेशानी होती थी?
उसके पेशे से?
माफ़ करना, पर मैं तुम्हारी मदद नहीं कर सकती, हिमे,
क्योंकि तुम्हारे उसे मारने से पहले, मुझे यह तक नहीं पता था कि मासा का पेशा क्या था।
तुम्हें उसके पेशे के बारे में नहीं पता था?
तुम लगभग एक दशक से शादीशुदा हो ना?
यह आख़िर कैसे हो सकता है?
तुम्हें क्या लगता था वह रोज़ कहाँ जाता था?
या तुम्हें बस कोई परवाह ही नहीं थी?
क्योंकि जब तुम यहाँ आई थीं, तुम रहने के लिए जगह ढूँढ रही थीं?
एक आकर्षक रोमांच यात्रा?
या तुम बस इतनी अकेली थीं
कि तुम्हें एक ऐसे इंसान से प्यार हो गया जिसे तुम जानती तक नहीं थीं?
भाड़ में जाओ।
मैं उसे जानती थी।
मुझे यही उम्मीद है।
क्योंकि तुम्हारे पास सिर्फ़ दो मौक़े हैं…
उसके पासकोड का अंदाज़ा लगाने के।
हिमे।
…आपके पिता…
मेरी संवेदनाएँ आपके साथ हैं।
अभी। कंप्यूटर खोलो।
मेरी संवेदनाएँ आपके साथ हैं।
मुझे दूसरी भाषाएँ समझ नहीं आतीं, पर यह बात हाल ही में मैंने बहुत बार सुनी है।
तो, अब जबकि तुम्हारे पिता मर चुके हैं, उनका उत्तराधिकारी कौन बनेगा?
मुझे बताओ क्या टाइप करना है।
क्योंकि जब मैं "सेंटो" में थी,
वे लोग एक औरत के बारे में बात कर रहे थे, जो अगली बॉस बनना चाहती थी।
वे बार-बार उसे "बूसू" कह रहे थे।
यह क्या होता है?
"बूसू"। क्या मैं "बूसू" हूँ?
शायद।
पर ख़ैर…
उनमें से एक बंदा कह रहा था कि "बूसू" की चिंता मत करो,
क्योंकि वह उसका इंतज़ाम कर देगा।
सुनिश्चित करेगा कि वह बॉस ना बने।
मुझे नहीं पता उस सबका क्या मतलब है, लेकिन हिमे-सान,
ऐसा लगता है कि तुम्हें सावधान रहना चाहिए।
कोई बात नहीं, हिमे।
किसी अपने को खोने से हमारे दिमाग़ पर थोड़ा असर हो सकता है।
मेरा विश्वास करो। मैं समझती हूँ।
लेकिन मैं अपने पति के कंप्यूटर को खोलने में तुम्हारी मदद नहीं करूँगी।
मिक्सी को लेकर आओ!
क्या?
"मोशी, मोशी"। सूज़ी?
नहीं। मैं सूज़ी नहीं हूँ। लेकिन वह हाय कह रही है।
- मिक्सी। मिक्सी? - सूज़ी। सूज़ी, क्या तुम… क्या तुम वहाँ हो?
माफ़ करना। बार अभी खुली नहीं है।
ठीक है।
हम बाहर इंतज़ार करेंगे।
प्लीज़।
तुम्हारे हिसाब से इसमें जो भी कमबख़्त डार्क मैन्यूअल वग़ैरह है, उसे हासिल करने में मैं तुम्हारी मदद करूँगी।
मैं मदद करना चाहती हूँ। मैं बस…
तुम्हें नहीं लगता पासवर्ड में, मतलब, बेतरतीब क्रम में कुछ अक्षर होंगे?
मग़रूर मर्द अपने काम को अपने साथ मरने नहीं देते।
तुम्हारे पति ने एक ऐसा पासकोड चुना होगा,
जिसका अंदाज़ा उसका कोई भरोसेमंद इंसान लगा सकता होगा।
जैसे कोई राज़।
वैसे, राज़ तो उसके काफ़ी थे।
मेरे पास इसके लिए वक़्त नहीं है।
- मुझे पता है। मैं… - अच्छा?
मैं… मैं सोच रही हूँ। मैं, मैं…
मुझे थोड़ा समय लगता है…
डिस्लेक्सिया की वजह से, मैं शब्द बोलकर नहीं बता सकती।
तो शायद बेहतर होगा अगर मैं… अगर मैं कीज़ को छू सकूँ?
ज़ेडईएनडब्ल्यू140405
ग़लत - एक और एरर के बाद अकाउंट लॉक हो जाएगा
इसकी दोस्त को लाओ।
मैं… मैं यह कर सकती हूँ। मैं कर सकती हूँ।
मेरा… मेरा जन्मदिन, या ज़ेन का मध्य नाम।
नहीं, नहीं! मैं… मैं…
अपना दिमाग़ ठीक से इस्तेमाल करो। अभी।
रुको, रुको, रुको! क्या तुमने उसके डैड का नाम डालकर देखा?
क्या तुम सच में इतनी बेवक़ूफ़ हो?
नहीं, नहीं, नहीं, शीगरू नहीं। उसके असली डैड।
क़सम से, पासकोड वही होगा।
एचआईआरओएमएएसओएमएटीएसयूएमओटीओ
- नहीं! प्लीज़। - धत् तेरे की!
किसी से कहो जिन पर नज़र रखे।
तुम इसको संभालो। मैं बार में मौजूद लोगों को चौकन्ना करती हूँ।
नहीं, प्लीज़। रुको। रुको!
भाड़ में जाओ।
काम कर गया।
बाहर निकलो। जल्दी।
सनी वहाँ है?
तुम्हें तुम्हारा बॉट वापस मिल जाएगा।
सूज़ी? क्या वह…
हे भगवान! तुम ठीक हो? उन्होंने तुम्हें चोट तो नहीं पहुँचाई?
- सनी कहाँ है? - पता नहीं।
उन्होंने कहा था वह यहाँ होगी।
सनी?
सनी।
जागो।
हे, क्या हुआ?
मैं बहुत डर गई थी।
वह फ़ोन किसने किया था?
उन्होंने मुझे एक शकरकंद वाले ट्रक में खींच लिया।
क्या?
मेरे हाथ-पैर बांध दिए। आँखों पर पट्टी बांध दी।
वे चाहते थे कि मैं मासा के कंप्यूटर को खोलने में उनकी मदद करूँ।
क्या तुमने उनकी मदद की?
वे तुम्हें मारने वाले थे।
बाप रे।
वह…
शुक्रिया।
तुम्हें लगता है वे सनी को वापस भेजेंगे?
मुझे… मुझे नहीं पता।
- इसका क्या मतलब है? - इसका मतलब है, "मुझे नहीं पता।"
क्या… क्या तुम कह रही हो कि यह मेरी ग़लती है?
तुम चुप रहोगी? मैं ऐसा नहीं कह रही हूँ।
लेकिन नहीं। मुझे नहीं लगता कि वे सनी को वापस भेजेंगे।
हे भगवान। पुलिस का फ़ोन है।
"हाई।"
क्या?
सनी?
ठीक है।
मैं आती हूँ। तुरंत।
क्या?
जानती हूँ कि तुम्हें सनी की कोई परवाह नहीं है,
पर क्या तुम थोड़ी देर के लिए यहाँ इंतज़ार कर सकती हो? क्या पता वे उसे वापस ले आएँ।
क्या? क्यों?
तुम कहाँ जा रही हो?
मुझे जेल जाना होगा। अपनी सास की ज़मानत करवाने।
साकामोटो नोरिको चोरी, उपद्रवी व्यवहार
- मैंने सुना आपने एक ओनीगीरी चुराई? - क्या तुम शोगी बोर्ड लाई हो?
मैं शोगी बोर्ड क्यों लाती?
यहाँ की औरतें एक गुप्त टूर्नामेंट खेल रही हैं।
उन्होंने मुझे खेलने के लिए बुलाया है,
लेकिन मैं अपने शोगी बोर्ड पर ही सबसे अच्छा खेलती हूँ।
नोरिको, आप जेल में हैं।
मैं सोच ही रही थी कि मैं कहाँ हूँ। शुक्रिया, सूज़ी-सान।
साथ ही, आख़िरकार मेरे फ़ोन का जवाब देने के लिए भी।
उन्होंने कहा उन्होंने काफ़ी बार फ़ोन किया, पर मैंने उन्हें बता दिया कि तुम कितनी व्यस्त रहती हो।
मैंने आपकी कॉल नहीं देखीं।
मेरी दोस्त का बेटा, योको-सान।
तुम्हें विश्वास होगा हम प्राइमरी स्कूल में साथ थे?
हालाँकि उसे यहाँ देखकर मुझे ताज्जुब नहीं हो रहा है।
वह तो मानो प्रिंसिपल के दफ़्तर में ही रहती थी।
मालूम होता है, वह बिल्कुल नहीं बदली।
बस अब उसे फेफड़ों का कैंसर है, जो अंतिम चरण पर है।
भगवान, मुझे अफ़सोस है।
अफ़सोस मत करो। उसका बेटा उससे रोज़ मिलने आता है।
यह अच्छी बात है कि वे इतने क़रीब हैं।
तो, अब क्या करना है?
क्या आपका कोई… कोई वकील है जिसे मैं फ़ोन करूँ, या…
बस शोगी बोर्ड ले आओ, प्लीज़।
क्या आप नहीं चाहतीं कि मैं यहाँ से बाहर निकलने में आपकी मदद करूँ?
तुमने पहले कभी परवाह नहीं की कि मैं कहाँ हूँ। अब क्यों करनी है?
क्या आपने जानबूझकर ख़ुद को जेल में बंद करवाया है?
बेशक नहीं। मैं ऐसा क्यों करूँगी?
ठीक है। जैसी आपकी मर्ज़ी।
वैसे भी, यह जगह ज़्यादा सुरक्षित है।
"ज़्यादा सुरक्षित" से तुम्हारा क्या मतलब है?
कुछ नहीं। अपने नए दोस्तों के साथ मज़े कीजिए।
संगीत बंद करो।
सूज़ी?
ओह, नहीं।
सूज़ी को फ़ोन करो।
यह सूज़ी साकामोटो का वॉइस…
ओतागी नेंबुत्सु-जी मंदिर। अभी।
काट डालूँगी!
हैलो? मिक्सी?
सनी?
ठीक है।
क्या कोई शोगी खेलना चाहता है?
ज़ेन7 - ज़ेन6 - ज़ेन5
सूज़ी! सूज़ी, क्या तुम यहाँ हो?
- हाँ। - मुझे वह मिल गई।
हे भगवान।
सनी। सनी, जागो।
- इसे क्या हुआ है? - पता नहीं।
क्या हो रहा है?
नहीं! नहीं!
सनी। सनी, जागो! सनी।
उप-शीर्षक अनुवादक : पुनीत कुसुम